**Osnovna škola dr. Jure Turića**

**Gospić**

**POSTUPAK UTVRĐIVANJA PSIHOFIZIČKOG STANJA DJECE RADI UPISA U 1. RAZRED**

Prema Pravilniku o postupku utvrđivanja psihofizičkog stanja djeteta, učenika te sastavu stručnog povjerenstva (Narodne novine br.67/14) u prvi razred osnovne škole u šk. god. 2021./22.upisuju se djecakoja do 1. travnja 2021. godine imaju navršenih 6 godina života i to **djeca rođenaod 1. travnja 2014. do 31. ožujka 2015**. kao i djeca kojoj je prošle školske godine odgođen upis u osnovnu školu ili iz drugih razloga nisu upisani u osnovnu školu, a školski su obveznici.

**Zahtjev za prijevremeni upis u 1. razred osnovne škole:**

Roditelj/skrbnik djeteta rođenog od 1. 4. 2015. godine do 31. 12. 2015. godine može podnijeti zahtjev za uvrštenje djeteta u popis školskih obveznika za upis u 1. razred osnovne škole u Ličko-senjskoj županiji Upravnom odjelu za društvene djelatnosti najkasnije **do 31. 3. 2021.**

**Odgoda upisa u prvi razred osnovne škole:**

Na prijedlog stručnog povjerenstva škole odgoda upisa u 1. razrede osnovne škole može se odobriti samo jedanput za jednu školsku godinu. Sljedeće godine obavezno je ponovno utvrđivanje psihofizičkog stanja djeteta. Za vrijeme odgode polaska u školu obavezan je polazak programa predškole.

Prije upisa u 1.razred osnovne škole obvezan je pregled djece radi utvrđivanja njihova psihofizičkog stanja, a koje će provesti stručno povjerenstvo osnovne škole u koju se dijete treba upisati, odnosno kojoj pripada prema upisnom području.

Stručna povjerenstva škola predlažu raspored pregleda. Postupak utvrđivanja psihofizičkog stanja djece radi upisa u 1. razred provodi se u razdoblju od 31. 03. 2021. do 15. 06. 2021. godine.

U slučaju da dijete ne može pristupiti utvrđivanju psihofizičkog stanja u vremenu koje je utvrđeno rasporedom pregleda roditelj/skrbnik dužan jenajkasnije do 30. svibnja 2021. godine o tome obavijestiti stručno povjerenstvo škole, koje će utvrditi drugo odgovarajuće vrijeme.

Pregled djece prije upisa u 1. razred odvija se iz dva dijela. Pedagoški dio pregleda je u školi, a liječnički u školskoj ambulanti uz poštivanje svih uputa i preporuka vezanih za sprečavanje širenja epidemije Covid-19

**1. Pedagoški dio pregleda** vršit će se u Osnovnoj školi dr. Jure Turića u uredu socijalnog pedagoga.

Preglede djece u školi obavljaju: učiteljica Ivana Rukavina, psiholog Zvonimir Šimić, soc. pedagoginja Marija Zdunić i prof. hrvatskog jezika i književnosti Debora Lukac.

Pregledi djece u Školi počinju **12. 4. 2021. i traju do kraja mjeseca travnja.**

Škola će roditeljima poslati pozive za pregled djece **poštom.**

Na preglede kod školskog liječnika i u školu potrebno je donijeti medicinsku i drugu dokumentaciju djeteta (mišljenja i nalazi logopeda, edukacijskih rehabilitatora, psihologa, mišljenje iz predškolske ustanove) ukoliko imate navedenu dokumentaciju.

Za sve informacije vezane za pregled djece roditelji mogu nazvati Osnovnu školu dr. Jure Turića u Gospiću na telefon **053/658-986 ili 053/572-003.**

|  |
| --- |
| **TRAVANJ 2021.** |
| **P** | **U** | **S** | **Č** | **P** | **S** | **N** |
|  |  |  | 1 | 2 | 3 | 4 |
| 5 | 6 | 7 | 8 | 9 | 10 | 11 |
| 12 | 13 | 14 | 15 | 16 | 17 | 18 |
| 19 | 20 | 21 | 22 | 23 | 24 | 25 |
| 26 | 27 | 28 | 29 | 30 |  |  |

**2. Zdravstveni dio pregleda** vršit će se u Zavodu za javno zdravstvo Ličko-senjske županije, Odjelu školske medicine u Gospiću, Ulica Senjskih žrtava broj 2 **tijekom svibnja 2021.**

Liječnički pregled djece obavljaju dr. Sandra Soldo Brkić, spec. školske medicine /dr. Ružica Čanić, spec. školske medicine sa svojim timom Odjela školske medicine.

Roditelji će dobiti poziv za pregled djeteta **poštom.** Pozive će poslati ZZJZ Ličko-senjske županije.

Eventualne informacije vezane za zdravstveni pregled roditelji mogu dobiti na **tel. 053/658-662**